Ռոբեր Պլանկետ

**Ռոբեր Պլանկետ** ( ), ֆրանսիացի կոմպոզիտոր, կատակերգական օպերաների կամ օպերետների հեղինակ, որոնցից առավել հայտնի են «Կորնևիլյան զանգերը» և «Ռիպ Վան Վինկլը»։

## Կենսագրություն
Պլանկետը ծնվել է երգչի ընտանիքում։ Սովորել է Փարիզի կոնսերվատորիայում, որն անբավարար միջոցների պատճառով չի կարողացել ավարտել։ Այնուհետև որպես դաշնակահար է աշխատել սրճարանում, եղել է երգիչ և գրել է երգեր։

1867 թվականին հորինել է «Սամրեի և Մասեի զորամասը» երգը, ըստ Պոլ Սեզանի բանաստեղծության, որը հետագայում շատ հայտնի է դարձել. իր խոստովանությամբ վաճառել է նոտաները հրատարակչին 14 ֆրանկով, քանի որ շատ քաղցած է եղել։

1872 թվականին գրել է իր առաջին` «Վախեցիր փարավոնից» (Méfie-toi de Pharaon) օպերետը։ Օպերետն ունեցել է միջին հաջողություն։ Դրան հաջորդել են ևս երեք օպերետներ։

1876 թվականին «Ֆոլի Դրամատիկ» (Folies Dramatiques) թատրոնի տնօրենն առաջարկում է Պլանկետին օպերետ գրել իր թատրոնի համար։ Հաջորդ տարում այդ օպերետը` հայտնի «Կորնևիլյան զանգերը» (Les cloches de Corneville), հայտնվում է բեմում և սենցիացիոն հաջողություն է ունենում. 408 ներկայացում Փարիզում, 708 ներկայացում` Լոնդոն։ Արդեն 1886 թվականին Փարիզում կայացել է այդ օպերետի հազարերորդ ներկայացումը։

«Կորնևիլյան զանգերի» և Պլանկետի մյուս լավագույն օպերետների երաժշտությունը տարբերվում են գեղեցիկ ռոմանտիկությամբ։

Հաջորդ մի քանի օպերետներ սառնությամբ են ընդունվել, միայն «Les voltigeurs de la 32ème»-ն է լավ ընդունվել Լոնդոն (1880 թվական), որտեղ այդ օպերետը կրել է «Ծեր գվարդիականը» (The Old Guard) անվանումը։

Միայն 1882 թվականին Պլանկետը կրկնել է հաջողությունը, երբ Լոնդոնում, և ավելի ուշ` Փարիզում, հայտնվում է «Ռիպ Վան Վինկլ» օպերետը։ Լիբրետոյի հիմքում եղել է Վաշինգտոն Իրվինգի համանուն հեքիաթը։ Երկու տարի անց Լոնդոնն ընդունել է «Նելլ Գվին» օպերետը, թեև ավելի քիչ հիացմունքով, քան «Ռիպը». Փարիզում այդ օպերետը ձախողվել է։

Պլանկետի մյուս օպերետները կարևոր հաջողություն չունեին։ Վերջին օպերետը` «Ռայ Մագոմետը», մնում է անավարտ, 1906 թվականին Լ. Գանը գործիքավորել է այն։

## Ստեղծագործություն
Պլանկետի օպերետների ցանկ`
* Méfie-toi de Pharaon (1872 թվական)
* Le serment de Mme Grégoire (1874 թվական)
* Paille d’avoine (1874 թվական)
* Le valet de cœur (1875 թվական)
* Կորնևիլյան զանգը Փարիզ, 1877 թվական)
* Le chevalier Gaston (Մոնթե Կարլո, 1879 թվական)
* Les voltigeurs de la 32ème (Փարիզ, 1880 թվական)
* La cantinière (Փարիզ, 1880 թվական)
* Les chevaux-légers (Փարիզ, 1882 թվական)
* Ռիպ Վան Վինկլ (Rip van Winkle, Լոնդոն, 1882 թվական)
* Նելլի Գվինն (Nell Gwynne, Լոնդոն, 1884 թվական)
* La crémaillère ((Փարիզ, 1885 թվական)
* Սյուրկուֆ (Surcouf, (Փարիզ, 1887 թվական)
* Captain Thérèse (Լոնդոն, 1890 թվական)
* La cocarde triocolore (Փարիզ, 1892 թվական)
* Le talisman (Փարիզ, 1893 թվական)
* Panurge (Փարիզ, 1895 թվական)
* Mam’zelle Quat’sous (Փարիզ, 1897 թվական)
* Le fiancé de Margot (1900 թվական)
* Le paradis de Mahomet (Փարիզ, 1906 թվական)

## Ծանոթագրություններ

## Գրականություն
* Музыкальный энциклопедический словарь / Гл. ред. Г. В. Келдыш. — М.: Советская энциклопедия, 1990. — с. 425 — ISBN 5-85270-033-9
* *Владимирская А. Р.* Звёздные часы оперетты. 1-е издание. Л. 1975.
* *Трауберг Л. З.* Жак Оффенбах и другие. М.: Искусство, 1987.
* *Янковский M. О.* Оперетта. Возникновение и развитие жанра на Западе и в СССР., Л. — М., 1937.

## Արտաքին հղումներ
* 

Կատեգորիա:Երաժիշտներ այբբենական կարգով
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի երգիչներ
Կատեգորիա:Ֆրանսիացի դաշնակահարներ